ಆದಿಕಾಲದಲ್ಲಿ ಚಲನೆಯನ್ನು ಹಿಡಿಯಲು ನಡೆಸಿರುವ ಪ್ರಯತ್ನಗಳನ್ನು ಪೇಲಿಯೋಲಿಥಿಕ್‌ ಗುಹಾಂತರ ಚಿತ್ರಗಳಲ್ಲಿ ಕಾಣಬಹುದು. ಇಲ್ಲಿ ಪ್ರಾಣಿಗಳನ್ನು ಹಲವು ಕಾಲುಗಳನ್ನು ಹೊಂದಿರುವಂತೆ ಹಾಗೂ ಅವುಗಳನ್ನು ತಿರುಗು-ಮುರುಗು ಸ್ಥಿತಿಯಲ್ಲಿ ಚಿತ್ರಿಸಲಾಗಿದೆ. ಇದು ಚಲನೆಯ ಅನುಭವವನ್ನು ಗ್ರಹಿಸಲು ನಡೆಸಿರುವ ಪ್ರಯತ್ನವೆಂದು ಸ್ಪಷ್ಟವಾಗಿ ಗೋಚರಿಸುತ್ತದೆ. 
ಇರಾನ್‌ನ ಶಾಹರ್‌-ಇ ಸೋಖ್ತಾ ಎಂಬಲ್ಲಿ 5,200 ವರ್ಷಗಳಷ್ಟು ಹಳೆಯದಾದ ಒಂದು ಮಣ್ಣಿನ ಪಾತ್ರೆ (=ಕುಡಿಕೆ) ದೊರೆತಿದ್ದು, ಇದರ ಸುತ್ತಲೂ ಮೇಕೆಯ ಐದು ಚಿತ್ರಗಳನ್ನು ಚಿತ್ರಿಸಲಾಗಿದೆ. 
ಇದನ್ನು ಆರಂಭಿಕ ಕಾಲದ ಅನಿಮೇಶನ್‌ ಪ್ರಯತ್ನಕ್ಕೆ ಉದಾಹರಣೆಯೆಂದು ಪರಿಗಣಿಸಲಾಗಿದೆ. 
ಆದರೂ ಚಿತ್ರಗಳ ಚಲನೆ ಮತ್ತು ನಿರಂತರತೆಯನ್ನು ತೋರಿಸಲು ಯಾವುದೇ ಉಪಕರಣಗಳು ಆಗಿನ ಕಾಲದಲ್ಲಿ ಇರಲಿಲ್ಲ, ಆದ್ದರಿಂದ ಅನಿಮೇಶನ್‌ ಪದ ನೀಡುವ ನಿಜ ಅರ್ಥದಲ್ಲಿ ಇದನ್ನು ಅನಿಮೇಶನ್‌ ಎಂದು ಕರೆಯಲು ಸಾಧ್ಯವಿಲ್ಲ.
ಫಿನಾಕಿಸ್ಟೋಸ್ಕೋಪ್‌, ಪ್ರಾಕ್ಸಿನೋಸ್ಕೋಪ್‌, ಇವುಗಳ ಜೊತೆಗೆ ಫ್ಲಿಪ್‌ ಬುಕ್‌ಗಳು ಆರಂಭಿಕ ಅನಿಮೇಶನ್‌ನ ಜನಪ್ರಿಯ ಸಾಧನಗಳಾಗಿದ್ದವು. ಇವುಗಳನ್ನು 1800ರ ಸುಮಾರಿಗೆ ಆವಿಷ್ಕರಿಸಲಾಗಿತ್ತು. ಚೀನಿಯರು ಝೋಟ್ರೋಪ್‌-ವಿಧಾನವನ್ನು 180ಕ್ರಿ.ಪೂ (ADಯ) ಅವಧಿಗಾಗಲೇ ರೂಪಿಸಿದ್ದರು.
ಅನುಕ್ರಮ ಚಿತ್ರ ಸರಣಿಯನ್ನು ತಾಂತ್ರಿಕ ರೀತಿಯಲ್ಲಿ ಬಳಸಿಕೊಂಡು ಈ ಪದ್ಧತಿಗಳು ಚಲನೆಯನ್ನು ಸೃಷ್ಟಿಸುತ್ತಿದ್ದವು. ಆದರೆ ಸಿನಿಮಾಟೋಗ್ರಫಿ ತಂತ್ರಜ್ಞಾನ ಉದಯವಾಗುವವರೆಗೂ ಅನಿಮೇಶನ್‌ ಹೆಚ್ಚೇನೂ ಅಭಿವೃದ್ಧಿ ಕಂಡಿರಲಿಲ್ಲ. 
ಹಲವಾರು ವಿಧದ ಯೋಜನೆಗಳ ಮೂಲಕ ವಿಭಿನ್ನ ಬಗೆಯ ಅನಿಮೇಶನ್‌ ತಂತ್ರಗಳನ್ನು ಒಂದೇ ಕಾಲದಲ್ಲಿ ಅಭಿವೃದ್ಧಿಪಡಿಸಿದ್ದಾರೆ. ಚಲನಚಿತ್ರ ಅನಿಮೇಶನ್‌ ಅಥವಾ ಚಲಿಸುವ ಚಿತ್ರಗಳನ್ನು ರಚಿಸುವ ಈ ಕಲೆಗೆ ಒಬ್ಬನೇ "ಸೃಷ್ಟಿಕರ್ತ"ನಿಲ್ಲ. 
ಸ್ಪೆಷಲ್‌-ಎಫೆಕ್ಟ್‌ (=ವಿಶಿಷ್ಟ ಪರಿಣಾಮದ)ಚಲಿಸುವ ಚಿತ್ರಗಳ ತಯಾರಕನಾಗಿದ್ದ ಜಾರ್ಜೆಸ್‌ ಮೆಲೀಸ್‌ ತನ್ನದೇ ತಂತ್ರಗಳ ಮೂಲಕ ಅನಿಮೇಶನ್‌ ವಿಧಾನವನ್ನು ಬಳಸಿದ ಮೊದಲ ವ್ಯಕ್ತಿಗಳಲ್ಲಿ ಒಬ್ಬನಾಗಿದ್ದ. 
ಆತನದು ಆಕಸ್ಮಿಕ ಆವಿಷ್ಕಾರ.ದೃಶ್ಯಗಳಲ್ಲಿ ಬದಲಾವಣೆಗೆ ಕ್ಯಾಮರಾದಲ್ಲಿ ತಡೆ ಉಂಟಾಗುತ್ತಿತ್ತು.ನಂತರ ಫಿಲ್ಮ್‌ ಸುತ್ತುವಿಕೆಗೆ ಚಾಲನೆ ದೊರೆಯುತ್ತಿತ್ತು. ಇದೇ ತಂತ್ರ ಮುಂದೆ ಸ್ಪಾಪ್‌-ಮೋಷನ್‌ ಅನಿಮೇಶನ್‌(ಸ್ಥಿರ ಚಿತ್ರಚಲನೆಯ ಪದ್ದತಿ) ಎಂದು ಜನಪ್ರಿಯವಾಯಿತು. ಮೆಲೀಸ್‌ ಒಮ್ಮೆ ಬಸ್‌ ಚಾಲನಾ ಚಿತ್ರೀಕರಣದಲ್ಲಿ ತೊಡಗಿದ್ದಾಗ ಕ್ಯಾಮೆರಾ ಒಡೆದು ಹೋದ ಸಂದರ್ಭದಲ್ಲಿ ಅಕಸ್ಮಿಕವಾಗಿ ಈ ತಂತ್ರವನ್ನು ಕಂಡುಕೊಂಡಿದ್ದ. 
ಮೆಲೀಸ್‌ ತನ್ನ ಭಗ್ನಗೊಂಡ ಕ್ಯಾಮೆರಾವನ್ನು ಸರಿಪಡಿಸಿಕೊಂಡು ಮರು ಚಿತ್ರೀಕರಿಸಲು ಆರಂಭಿಸಿದಾಗ ಒಂದು ಶವವಾಹನ ಹಾದು ಹೋದಂತಾಯಿತು. ಇದರ ಅಂತಿಮ ಪರಿಣಾಮ ಇವನಿದ್ದ ಬಸ್ಸೇ ಶವವಾಹನವಾಗಿ ಪರಿವರ್ತನೆಯಾದಂತಾಗಿತ್ತು! ಇದೇ ಆತನಿಗೆ ಅನಿಮೇಶನನ್ ಆವಿಷ್ಕಾರಕ್ಕೆ ಸ್ಪೂರ್ತಿಯಾಯಿತು. ಆರಂಭಿಕ ವರ್ಷಗಳಲ್ಲಿ ಅನಿಮೇಶನ್‌ ಬೆಳವಣಿಗೆಗೆ ಮಹತ್ತರ ಕೊಡುಗೆ ಸಲ್ಲಿಸಲು ಕಾರಣವಾದ ಹಲವು ಘಟನೆಗಳಲ್ಲಿ ಇದೂ ಒಂದಾಗಿತ್ತು.
ತೀರ ಆರಂಭ ಕಾಲದಲ್ಲಿ ಅರ್ಥರ್‌ ಮೆಲ್ಬೋರ್ನ್-ಕೂಪರ್‌ ನಿರ್ಮಿಸಿದ್ದ "ಮ್ಯಾಚೆಸ್‌: ಯ್ಯಾನ್‌ ಅಪ್ಪೀಲ್" (1899) ಎಂಬ ಹೆಸರಿನ ಸ್ಥಿರ ಚಿತ್ರಣದ ಜಾಹಿರಾತು ಚಿತ್ರ ಇಂಗ್ಲಿಷ್‌ನಲ್ಲಿತ್ತು. ಇದನ್ನು ಬ್ರಿಯಾಂಟ್‌ ಅಂಡ್ ಮೇ ಎಂಬಹೆಸರಿನ ಬೆಂಕಿಪೊಟ್ಟಣ ತಯಾರಿಕಾ ಕಂಪನಿಗಾಗಿ ಕೂಪರ್‌ ನಿರ್ಮಿಸಿದ್ದರು. ಈ ಅನಿಮೇಶನ್‌, ಕಪ್ಪುಹಲಗೆಯ ಮೇಲೆ ಏಕರೂಪದ ಬೆಂಕಿಕಡ್ಡಿಗಳು ಒಟ್ಟಿಗೆ ದೇಶಪ್ರೇಮಕ್ಕಾಗಿ ಕರೆಯನ್ನು ಬರೆಯುತ್ತಿದ್ದ ಸ್ಟಾಪ್‌-ಮೋಷನ್‌(ಸ್ಥಿರ ಚಿತ್ರಣದ) ತಂತ್ರವನ್ನು ಒಳಗೊಂಡಿತ್ತು.
J. ಸ್ಟುವರ್ಟ್ ಬ್ಯ್ಲಾಕ್‌ಟನ್‌ ಸ್ಟಾಪ್‌-ಮೋಷನ್‌ ಮತ್ತು ಹ್ಯಾಂಡ್‌-ಡ್ರಾನ್‌ (=ಕೈಯಿಂದ ಬಿಡಿಸಿದ ರೇಖಾ ಚಿತ್ರ) ತಂತ್ರಗಳನ್ನು ಅನಿಮೇಶನ್‌ನಲ್ಲಿ ಬಳಸಿಕೊಂಡ ಮೊದಲ ಅಮೆರಿಕನ್‌ ಚಲನಚಿತ್ರ ನಿರ್ಮಾಪಕನಾಗಿದ್ದ. 
ಆದರೆ ಚಲನಚಿತ್ರ ನಿರ್ಮಾಣದಲ್ಲಿ ಈ ತಂತ್ರ ಪರಿಚಯಿಸಿದ ಎಡಿಸನ್‌. 20ನೇ ಶತಮಾನದ ಉತ್ತರಾರ್ಧದಲ್ಲಿ ಈ ಪರಿಕಲ್ಪನೆಗಳನ್ನು 1900ರಲ್ಲಿ ತನ್ನ ಮೊದಲ ಹಕ್ಕುಸ್ವಾಮ್ಯದ ಚಿತ್ರದಲ್ಲಿ ಬಳಸಿ ಈ ಪರಿಕಲ್ಪನೆಗಳಿಗೆ ಹೊಸ ಆಯಾಮ ನೀಡಿದ. ಈತನ ಚಿತ್ರಗಳು "ದಿ ಎನ್‌ಚಾಂಟೆಡ್‌ ಡ್ರಾಯಿಂಗ್‌" (1900) ಮತ್ತು "ಹ್ಯೂಮರಸ್‌ ಪೇಸಸ್‌ ಆಫ್‌ ಫನ್ನಿ ಫೇಸಸ್‌" (1906) ಬ್ಯ್ಲಾಕ್‌ಟನ್‌ನ "ಲೈಟಿಂಗ್‌ ಆರ್ಟಿಸ್ಟ್‌" ದಿನಚರಿಯ ಚಲನಚಿತ್ರ ಆವೃತ್ತಿಗಳಾಗಿದ್ದವು. ಆರಂಭದಲ್ಲಿ ಮೆಲೀಸ್‌ ಕಪ್ಪುಹಲಗೆಮೇಲೆ ಬಿಡಿಸಿದ ಆಕೃತಿಗಳು ಚಲಿಸಿದಂತೆ ಮಾಡಲು ಮತ್ತು ತಮಗೆ ತಾವೇ ಆಕಾರ ಬದಲಿಸಿಕೊಳ್ಳಲು ಬಳಸಿದ ಸ್ಟಾಪ್‌-ಮೋಷನ್‌ ತಂತ್ರಗಳ ಪರಿವರ್ತಿತ ರೂಪಗಳಾಗಿದ್ದವು. 
'ಹ್ಯೂಮರಸ್‌ ಪೇಸಸ್‌ ಆಫ್‌ ಫನ್ನಿ ಫೇಸಸ್' ಚಿತ್ರ ಅನಿಮೇಶನ್‌ ತಂತ್ರವನ್ನು ಬಳಸಿಕೊಂಡ ನೈಜ ಅನಿಮೇಟೆಡ್‌ ಚಿತ್ರವೆಂದು ಕರೆಸಿಕೊಂಡರೆ, ಬ್ಯ್ಲಾಕ್‌ಟನ್‌ ಮೊದಲ ನಿಜವಾದ ಅನಿಮೇಟರ್‌ ಎನಿಸಿಕೊಂಡರು. 

ಮತ್ತೊಬ್ಬ ಫ್ರೆಂಚ್‌ ಕಲಾವಿದ ಇಮೈಲ್ ಕೋಹ್ಲ್‌ ವ್ಯಂಗ್ಯ ರೇಖಾ ಚಿತ್ರಗಳ ಪಟ್ಟೆಯನ್ನು ಬರೆಯುದರೊಂದಿಗೆ 1908ರಲ್ಲಿ "ಫ್ಯಾಂಟಸ್ಮಾಗೋರಿ" ಹೆಸರಿನ ಚಿತ್ರವನ್ನು ಸಿದ್ದಪಡಿಸಿದ. 
ಕಡ್ಡಿ ಆಕೃತಿ ಚಿತ್ರಗಳು ಮಾದಕ ವಸ್ತುಗಳನ್ನು ಎಂದರೆ ಮದ್ಯದ ಬಾಟಲಿಗಳನ್ನು ಹಿಡಿದುಕೊಂಡಂತೆಯೇ ಅವುಗಳನ್ನು ಹೂವಾಗಿ ಪರಿವರ್ತಿಸಿ ಚಲಿಸುವ ವಿಧಾನವನ್ನು ಈ ಚಿತ್ರ ದೊಡ್ಡ ಪ್ರಮಾಣದಲ್ಲಿ ಬಳಸಿಕೊಂಡಿತ್ತು. 
ಅನಿಮೇಟರ್‌ನ ಕೈಗಳು ದೃಶ್ಯದಲ್ಲಿ ಪ್ರವೇಶಿಸುತ್ತಿದ್ದ ನೈಜ ದೃಶ್ಯಗಳ ಸನ್ನಿವೇಶಗಳೂ ಈ ಚಿತ್ರದಲ್ಲಿದ್ದವು. 
ಮೊದಲು ಕಾಗದದ ಮೇಲೆ ಪ್ರತಿಯೊಂದು ಛಾಯಾ ಆಕೃತಿ ಬಿಡಿಸಿ ನಂತರ ಒಂದೊಂದೂ ಚೌಕಟ್ಟನ್ನು ನೆಗೆಟಿವ್‌ ಫಿಲ್ಮ್‌ನಲ್ಲಿ ಚಿತ್ರೀಕರಿಸಿ ಈ ಚಿತ್ರಸರಣಿ ರೂಪಿಸಲಾಗಿತ್ತು. ಇದರಿಂದಾಗಿ ಚಿತ್ರ ಕಪ್ಪು ಹಲಗೆಯ ರೂಪಕ್ಕೆ ತಿರುಗಿತ್ತು . 
ಇದರಿಂದ "ಫ್ಯಾಂಟಸ್ಮಾಗೋರಿ" ಚಿತ್ರ, ಸಾಂಪ್ರದಾಯಿಕ ಶೈಲಿಯ ಕೈಯಿಂದ ಬಿಡಿಸಿದ(ಟ್ರೆಡಿಷನಲ್‌ ಅನಿಮೇಷನ್‌ (ಹ್ಯಾಂಡ್-ಡ್ರಾನ್)) ಎಂದು ಹೆಸರಾಗಿರುವ ತಂತ್ರವನ್ನು ಬಳಸಿದ ಮೊದಲ ಅನಿಮೇಟೆಡ್‌ ಚಿತ್ರ ಎಂದು ಕರೆಸಿಕೊಂಡಿತು. 
ಬ್ಯ್ಲಾಕ್‌ಟನ್‌ ಮತ್ತು ಕೋಹ್ಲ್‌ ಅವರ ಯಶಸ್ಸಿನ ನಂತರ, ಇತರೆ ವಿಭ್ಹಾಗದ ಹಲವು ಕಲಾವಿದರು ಅನಿಮೇಶನ್‌ನಲ್ಲಿ ಪ್ರಯೋಗ ಮಾಡಲಾರಂಭಿಸಿದರು. 
ಯಶಸ್ವಿ ಪತ್ರಿಕಾ ವ್ಯಂಗ ಚಿತ್ರಕಾರ ವಿನ್ಸರ್‌ ಮ್ಯಾಕ್‌ಕೆ ಇವರಲ್ಲಿ ಒಬ್ಬರು. ಚಿತ್ರದ ಒಂದೊಂದೂ ವಿವರವನ್ನು ಬಹಳ ಜಾಗರೂಕತೆಯಿಂದ ಸೇರ್ಪಡೆ ಮಾಡಿದ್ದಾರೆ ಕಲಾವಿದರ ಒಂದು ತಂಡವೇ ಇದರಲ್ಲಿ ದುಡಿದಿದೆ. ಹೀಗಾಗಿ ವಿಸ್ತೃತವಾದ ಅನಿಮೇಷನ್‌ ಅನ್ನು ಇವರು ರೂಪಿಸಿದರು. 
ಇದರ ಪ್ರತಿ ಚೌಕಟ್ಟನ್ನು ಕಾಗದಲ್ಲಿ ಒಡಮೂಡಿಸಲಾಗಿತ್ತು. ಇವೇ ಪಾತ್ರಗಳನ್ನು ಯಾವುದೇ ಬದಲಾವಣೆಯಿಲ್ಲದೆ ಮತ್ತೆ ಬರೆದು ಅದಕ್ಕೆ ಅನಿಮೇಶನ್‌ ರೂಪ ನೀಡಲಾಗಿತ್ತು. 
ಮ್ಯಾಕ್‌ಕೆನ ಹೆಚ್ಚು ಜನಪ್ರಿಯವಾದ ಚಿತ್ರಗಳಲ್ಲಿ "ಲಿಟಲ್‌ ನೆಮೋ" (1911), "ಗರ್ಟೀ ದಿ ಡೈನೋಸಾರ್‌" (1914) ಮತ್ತು "ದಿ ಸಿಂಕಿಂಗ್ ಆಫ್ ದಿ ಲೂಸಿತಾನಿಯಾ" (1918) ಪ್ರಮುಖವಾದವು. 
ಸಾಮಾನ್ಯವಾಗಿ "ಕಾರ್ಟೂನ್ಸ್‌" ಎಂದು ಕರೆಯುವ ಅನಿಮೇಟೆಡ್‌ ಕಿರು ಚಿತ್ರಗಳ ನಿರ್ಮಾಣ 1910ರ ಅವಧಿಯಲ್ಲಿ ಸ್ವಾಯತ್ತ ಉದ್ಯಮವಾಗಿ ಬೆಳೆಯಿತು, ಇಂತಹ ತಮಾಷೆಯ ವಸ್ತುವನ್ನೊಳಗೊಂಡ ಕಿರುಚಿತ್ರಗಳು ಚಲನಚಿತ್ರ ಮಂದಿರಗಳಲ್ಲೂ ಪ್ರದರ್ಶನಗೊಳ್ಳಲು ಆರಂಭಿಸದವು. ಆರಂಭಿಕ ವರ್ಷಗಳಲ್ಲಿ ಯಶಶ್ವಿ ಅನಿಮೇಶನ್‌ ಸೃಷ್ಟಿಕರ್ತರೆಂದರೆ ಜಾನ್‌ ರಾಂಡಾಲ್ಫ್‌ ಬ್ರೆ; ಇವರು ಮತ್ತೊಬ್ಬ ಅನಿಮೇಟರ್‌ ಎರ್ಲ್‌ ಹರ್ಡ್‌ರೊಡನೆ ಸೇರಿ ಸೆಲ್‌ ಅನಿಮೇಶನ್‌ಪ್ರಕ್ರಿಯೆಗೆ ಹಕ್ಕು ಸ್ವಾಮ್ಯ ಪಡೆದರು. ದಶಕದ ಉತ್ತರಾರ್ಧದಲ್ಲಿ ಅನಿಮೇಷನ್‌ ಉದ್ಯಮ ತನ್ನ ಪ್ರಾಬಲ್ಯ ಮೆರೆಯಿತು. 
ಇತರೆ ಅನಿಮೇಶನ್‌ ತಂತ್ರಗಳು
ತಂತ್ರಗಳು
ಆರಂಭಿಕ ಉದಾಹರಣೆಗಳು
ಕಂಪ್ಯೂಟರ್‌ ಅನಿಮೇಷನ್‌